Kentau

Kentau — (qoz. Кентау) Qozogʻistonning Janubiy Qozogʻiston viloyatidagi shahar (1955-yildan). Qoratov tizmasi yon bagʻrida, 250–300 m balandlikda, Chimkentdan 225 km shimoli-gʻarbda, Turkiston temir yoʻl stansiyasidan 40 km joylashgan. Aholisi 61,860 kishi (2012).

 Aholisi 
Shahar aholisi 2013-yilgi statistika boʻyicha (qishloq okruglari bilan qoʻsha hisoblaganda) 90,171 kishini tashkil qildi. Aholining milliy tarkibi quyidagicha:
 qozoqlar — (65,7 %)
 oʻzbeklar — (25,2 %)
 ruslar — (5,4 %)
 boshqalar — (3,7 %)
Shahar tashkil topgan vaqtda ruslar koʻplab koʻchib kela boshladi, ulardan boʻlak yunonlar, olmonlar, koreyslar, chechenlar ham koʻchib kelishdi.

 Milliy tarkibi 
2022-yil 1-yanvar oyidagi hisobotga koʻra shahar aholisi 209 325 kishini tashkill qildi. Qozogʻiston Respublikasidagi aholisining deyarli yarmini oʻzbeklar tashkil qiluvchi yagona shahar hisoblanadi. Shahar aholisining milliy tarkibi quyidagicha:

 Qozoqlar — 117 986 kishi (56,36 %)
 Oʻzbeklar — 84 381 kishi (40,31 %)
 Ruslar — 3 807 kishi (1,89 %)
 Tatarlar — 1 134 kishi
 Ozarbayjonlar — 646 kishi
 Turklar — 244 kishi
 Boshqalar — 1 127 kishi
 Umumiy — 209 325 kishi

 Sanoati 
Shaharda polimetall rudalari boyitiladi. Ekskavator va transformator zavodlari, temir-beton konstruksiyalari zavodi, kon-metallurgiya texnikumi bor.OʻzME. Birinchi jild. Toshkent, 2000-yil

 Ijtimoiy soha 
Shaharda madaniyat uyi, markaziy kutubxona, park, kinoteatr, „’’Kentau shugʻilasi’’“, „Kentau“ nomli shahar gazetalari, shahar „Inkar“ telekanali faoliyat yuritadi. Kentau shahrida Xalqaro qozoq-turk universitetining ekologiya, tibbiyot fakultetlarning filiallari, musiqa, tasviriy sanʼat, sport, „Darin“ maktablari, maktab-gimnaziya, kasbi-texnik maktabi, togʻ-kon metallurgiya kolledji, agrokolledj bor.

 Galereya 

 Manbalar 

 Havolalar 
 Кентау на официальном сайте Южно-Казахстанской области  
 «Кентау: город сбывшихся надежд» — статья к 50-летию города 
 «От древнего Понта до Кентау» — статья на сайте понтийских греков  
 Комплексная оценка внешних факторов, определяющих здоровье детей и подростков промышленного центра Южного Казахстана, на примере города Кентау 

Turkum:Alifbo boʻyicha aholi punktlari
Turkum:Kentau
Turkum:Turkiston viloyati shaharlari